ΓΡΑΠΤΗ ΕΡΩΤΗΣΗ E-0080/02

υποβολή: Alexandros Alavanos (GUE/NGL) προς την Επιτροπή

(25 Ιανουαρίου 2002)

Θέμα: Ματαιώσεις πτήσεων λόγω κακοκαιρίας στο Ελευθέριος Βενιζέλος

Η τελευταία κακοκαιρία που έπληξε την Ελλάδα στις αρχές Ιανουαρίου, εκτός των άλλων, είχε σαν αποτέλεσμα ναπολειτουργήσει το νέο αεροδρόμιο Ελευθέριος Βενιζέλος αφού τα περισσότερα προγραμματισμένα δρομολόγια ματαιώθηκαν, παρατηρήθηκαν περιπτώσεις όπου επιβάτες παρέμειναν εντός των αεροσκαφών πολλές ώρες στο διάδρομο απογείωσης και εκατοντάδες επιβάτεςπέστησαν πολυήμερη δοκιμασία. Όπως αποκαλύφθηκε από δημοσιογραφική έρευνα, η διοίκηση του αεροδρομίου δεν είχε φροντίσει να προμηθευτεί τα αναγκαίαλικά και μέσα προκειμένου να μπορέσει να αποψύξει τα αεροσκάφη αλλά και τους διαδρόμους προσγείωσης και απογείωσης.

Δεδομένου ότι έχει θεσπιστεί δικαίωμα των επιβατών να ζητούν αποζημίωση από τον αερομεταφορέα σε περίπτωση όπου πτήσεις ματαιώνονται ή αναβάλλονται, καλείται η Ευρωπαϊκή Επιτροπή, αφού διερευνήσει εάν αληθεύουν οι καταγγελίες για έλλειψη ετοιμότητας εκ μέρους του αεροδρομίου να αντιμετωπίσει παρόμοια καιρικά φαινόμενα, να αποφανθεί εάν σε τέτοια περίπτωση τηνποχρέωση αποζημίωσης έχει ο αερομεταφορέας ή η διοίκηση του αεροδρομίου.

Απάντηση της κας de Palacio εξ ονόματος της Επιτροπής

(12 Μαρτίου 2002)

Τίθεται το ερώτημα κατά πόσον οι αερομεταφορείς ή ο αρμόδιος για τη διαχείριση του αεροδρομίου των Αθηνών φορέαςπέχουν ευθύνη για τις ζημίες από τις καθυστερήσεις ή τις ακυρώσεις πτήσεων λόγω των καταιγίδων που σημειώθηκαν στις αρχές του Ιανουαρίου του 2002.

Επί του παρόντος το κοινοτικό δίκαιο δεν ρυθμίζει τα θέματα ευθύνης για ζημίες που οφείλονται σε καθυστερήσεις ή ακυρώσεις πτήσεων. Οι διεθνείς πτήσεις καλύπτονται από τη σύμβαση της Βαρσοβίας, σύμφωνα με την οποία οι αεροπορικές εταιρείες φέρουν την ευθύνη για τις ζημίες που προκαλούν οι καθυστερήσεις και οι ακυρώσεις πτήσεων. Στη εν λόγω σύμβαση καθορίζεται επίσης ότι ο αερομεταφορέας δεν φέρει ευθύνη εφόσον είναι σε θέση να αποδείξει ότι είχε λάβει όλα τα αναγκαία μέτρα για την αποφυγή ζημιών ή ότι η λήψη των μέτρων αυτών ήταν πρακτικώς αδύνατη. Τυχόν αποζημιώσεις πρέπει να διεκδικηθούν δικαστικώς και η σύμβαση ορίζει τα δικαστήρια τα οποία είναι αρμόδια για να επιληφθούν αυτών τωνποθέσεων. Εναπόκειται στους ως άνω δικαιοδοτικούς φορείς να αποφανθούν για τις ευθύνες του εκάστοτε αερομεταφορέα. Συνεπώς η Επιτροπή αδυνατεί να σχολιάσει περαιτέρω το θέμα που θίγει η ερώτηση.

Μια νέα συμφωνία, η σύμβαση του Μόντρεαλ,πογράφτηκε το 1999 και αναμένεται, μετά την κύρωση της από τα συμβαλλόμεντα κράτη, να αντικαταστήσει σταδιακά τη σύμβαση της Βαρσοβίας που μελλοντικά θα ισχύει μόνο για τις χώρες που δεν έχουν κυρώσει τη σύμβαση του Μόντρεαλ (καθώς και τους αερομεταφορείς από χώρες που την έχουν κυρώσει, για τις πτήσεις τους από και προς χώρες που δεν το έχουν εισέτι πράξει).

Η Κοινότητα αναμένεται ότι στο άμεσο μέλλον θα εκδώσει τροποποιητικό κανονισμό για να ευθυγραμμίσει προς τη σύμβαση του Μόντρεαλ τον κανονισμό (ΕΚ) 2027/97 σχετικά με την ευθύνη των αερομεταφορέων. Ο νέος κανονισμός, μεταξύ άλλων, θα καταστήσει τους κοινοτικούς αερομεταφορείςπεύθυνους για τις ζημίες από τις καθυστερήσεις και τις ακυρώσεις πτήσεων. Ωστόσο, οι αερομεταφορείς θα θεωρούνται άμοιροι ευθυνών εφόσον δύνανται να αποδείξουν ότι είχαν λάβει κάθε εύλογο μέτρο για να αποφευχθούν οι ζημίες ή ότι αδυνατούσαν να λάβουν τα μέτρα αυτά. Παράλληλα ο κανονισμός θα καθιερώσει ανώτατο όριο για την ευθύνη ύψους περίπου 5 800 ευρώ.

Βασικό χαρακτηριστικό του νέου κανονισμού είναι ότι, όπως και ο κανονισμός (ΕΚ) 2027/97, θα ισχύει για όλους τους αερομεταφορείς της Κοινότητας, ανεξαρτήτως της αφετηρίας ή του προορισμού της πτήσης. Τοιουτοτρόπως θα αντιμετωπίζονται ενιαία οι πτήσεις εσωτερικού στα κράτη μέλη, οι πτήσεις μεταξύ κρατών μελών καθώς και οι πτήσεις μεταξύ κρατών μελών και τρίτων χωρών. Εν προκειμένω, ο κανονισμός θα συμπληρώσει τις συμβάσεις της Βαρσοβίας και του Μόντρεαλ που καλύπτουν μόνο τις διεθνείς πτήσεις.

Ο νέος κανονισμός θα εφαρμοσθεί αφού η σύμβαση του Μόντρεαλ τεθεί σε ισχύ για την Κοινότητα. Το Συμβούλιο συνέστησε στα συμπεράσματα του να κατατεθούν ταυτόχρονα από την Κοινότητα και τα κράτη μέλη οι πράξεις επικύρωσης, το αργότερο έως το τέλος του τρέχοντος έτους. Ως εκ τούτου, ο κανονισμός θα αρχίσει να εφαρμόζεται από το 2003.